**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ**

**Улица: Богољуба Урошевића - Црног број 44.**

**Место: Обреновац**

**Број: 105-E.03.01-47244/10-2019**

**Датум: 07.11.2019. год.**

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 2009/2019 (3000/1227/2019), за набавку: Хемијско чишћење намотаја статора генератора CUPROPLEX методом на блоку А5, ТЕНТ А на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

**У ВЕЗИ СА ПРИПРЕМАЊЕМ ПОНУДЕ**

**Бр. 2**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

У Конкурсној документацији (Техничка спецификација, Тачка 3.5, Гарантни период) предвидели сте дужину гарантног периода, међутим није прецизиран предмет гаранције.

Наше разумевање је да понуђач даје гаранцију искључиво на квалитет изведених радова хемијског чишчења намотаја статора генератора Cuproplex методом. Молимо Вас за потврду.

**ОДГОВОР 1:**

Потврђујемо да се гаранција односи искључиво на квалитет извршених услуга хемијског чишћења намотаја статора генератора Cuproplex методом.

**ПИТАЊЕ 2:**

У Конкурсној документацији (Техничка спецификација, Тачка 2. и Тачка 4.) дефинисали сте следеће:

“-хемијско чишћење система воде за хлађење намотаја статора Cuproplex offline методом у потребном броју циклуса до постизања вредности параметара у дозвољеним опсезима, односно спремности расхладног система воде статора за нормалан погонски рад”

…

„Након извршених услуга вредности параметара воде за хлађење намотаја статора морају бити у дозвољеним опсезима према препорукама/упутству произвођача.“

У нашој Техничкој понуди коју смо доставили у претходној јавној набавци, објаснили смо да је предметна метода ефикасна искључиво уколико постоји проток односно нема зачепљења која се у том случају морају механички одстранити, а што се може утврдити у току самог процеса чишћења. Ова метода се базира искључиво на уклањању наслага бакар-оксида а не других потенцијалних нечистоћа, и не елиминише потенцијални узрок настанка. Такође, веома ретко, у мање од 1% случајева, хемијско чишћење може довести до отварања евентуалних постојећих оштећења испуњених талогом, што може довести до цурења. Узевши ово у обзир, наше разумевање је да су горенаведени захтеви важећи искључиво под условом да се не утврди претходнопоменуто. Молимо Вас за потврду.

**ОДГОВОР 2:**

Потврђијемо да се захтев из Техничке спецификације наручиоца односи искључиво уколико се приликом чишћења не деси наведени случај за шта одговорност не може сности Пружалац услуга приликом чишћења захтеваном методом.

**ПИТАЊЕ 3:**

Узевши у обзир празнике како домаће тако и у иностраству, молимо Вас за продузење рока за доставу понуда за највише 3 дана, односно најкасније до 15.11.2019.

**ПИТАЊЕ 3:**

Наручилац ће објавити Обавештење о продужењу рока за подношење понуда.

*У складу са наведеним појашњењима Комисија ће продужити рок за подношење понуда Обавештењем о продужењу рока за подношење понуда.*